84α. ΠΡΑΞΗ ΔΙΟΙΚΗΤΗ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ Αριθ.2363 της 27-31 Ιουλ.1995 (ΦΕΚ Α΄158) Διεύρυνση της βάσης υπολογισμού των υποχρεωτικών καταθέσεων των πιστωτικών ιδρυμάτων στην Τράπεζα της Ελλάδος. Αφού έλαβε υπόψη α)Το άρθρο 1 του Ν. 1266/82 «όργανα ασκήσεως της νομισματικής, πιστωτικής και συναλλαγματικής πολιτικής  και άλλες διατάξεις», β)την ΠΔ/ΤΕ 1959/25.7.91, «περί υποχρεωτικών τοποθετήσεων επί καταθέσεων στις τράπεζες» όπως ισχύει, γ)τις συνθήκες που έχουν διαμορφωθεί στις αγορές χρήματος και κεφαλαίων, μετά την πλήρη απελευθέρωση της κίνησης κεφαλαίων, αποφάσισε: Να συμπληρώσει την παραγρ.  3  της ΠΔ/ΤΕ 1959/25.7.91, όπως ισχύει, και να καθορίσει τα εξής: 1. Στη βάση υπολογισμού των υποχρεωτικών καταθέσεων των πιστωτικών ιδρυμάτων στην Τράπεζα της Ελλάδος συμπεριλαμβάνονται και τα υπόλοιπα των ακολούθων κατηγοριών: α)Το σύνολο των καταθέσεων σε συνάλλαγμα που δεν έχουν υπαχθεί στο καθεστώς της υποχρεωτικής ανακατάθεσης στην Τράπεζα της Ελλάδος στα πλαίσια της ΠΔ/ΤΕ 2358/28.4.95  συμπεριλαμβανομένων και των υποχρεώσεων σε συνάλλαγμα από πωλήσεις τίτλων με συμφωνία επαναγοράς κατά τα αναφερόμενα στη ΠΔ/ΤΕ 2013/3.1.92, όπως ισχύει. β) το σύνολο των καταθέσεων σε δραχμές μη κατοίκων, φυσικών και πάσης φύσεως νομικών προσώπων, τροποποιούμενης της σχετικής διάταξης της παραγρ. Γ (1) της ΠΔ/ΤΕ 2303/16.5.94. γ) υποχρεώσεις των πιστωτικών ιδρυμάτων από δάνεια σε δραχμές και συνάλλαγμα απο μη κατοίκους, δ)λοιπές πάσης φύσεως υποχρεώσεις των πιστωτικών ιδρυμάτων προς κατοίκους και μη κατοίκους, οι οποίες έχουν το χαρακτήρα καταθέσεων ή δανείων ή, γενικότερα, συνδέονται με συμβάσεις/συμφωνίες διαχείρισης κεφαλαίων. 2.Στη βάση υπολογισμού των υποχρεωτικών καταθέσεων όπως αυτή ορίζεται, μετά την τροποποίηση που επέρχεται με την παραγρ. (1) της παρούσας, δεν συμπεριλαμβάνονται: α) όσες εκ των καταθέσεων και υποχρεώσεων που αναφέρονται στην παραγρ. (1) έχουν αρχική διάρκεια ίση ή μεγαλύτερη των 2 ετών. Η εξαίρεση από την υποχρέωση δέσμευσης δεν ισχύει στην περίπτωση παράτασης ή ανανέωσης της αρχικής συμφωνίας,  εκτός εάν η παράταση ή ανανέωση έχει διάρκεια ίση ή μεγαλύτερη των 2 ετών. β)υποχρεώσεις προς την Ευρωπαϊκή Τράπεζα Επενδύσεων και τις πολυμερείς τράπεζες αναπτύξεως που αναφέρονται  στο κεφ.  2 (εδαφ. στ)  της ΠΔ/ΤΕ 2054/18.3.92. γ)ομόλογα των ειδικών πιστωτικών ιδρυμάτων. δ)καταθέσεις από, ή υποχρεώσεις προς  πιστωτικά ιδρύματα που λειτουργούν στην Ελλάδα. ε)τα στοιχεία που επέχουν θέση ιδίων κεφαλαίων των υποκαταστημάτων αλλοδαπών  τραπεζών που λειτουργούν στην Ελλάδα (κεφάλαιο προικοδότησης, πάσης φύσεως αποθεματικά και κέρδη εις νέον). 3. Από το σύνολο των υποχρεώσεων που αναφέρονται στις παραγρ. (1) και (2) αφαιρείται το ποσό που αντιστοιχεί στο μέσο μηνιαίο υπόλοιπο αντίστοιχων απαιτήσεων των πιστωτικών ιδρυμάτων σε συνάλλαγμα έναντι μη κατοίκων εφαρμοζόμενης,  αναλόγως, της σχετικής διάταξης της παραγρ. 2 της ΠΔ/ΤΕ 1959/25.7.91. 4. Οι υποχρεωτικές τοποθετήσεις έναντι των κατηγοριών που αφορούν καταθέσεις, υποχρεώσεις ή απαιτήσεις σε συνάλλαγμα υπολογίζονται με βάση το δραχμικό ισότιμο των μέσων μηνιαίων υπολοίπων τους.  Το δραχμικό ισότιμο υπολογίζεται με βάση το ύψος των μέσων υπολοίπων εκφρασμένων σε συνάλλαγμα και τη μέση τιμή fixing του αντίστοιχου νομίσματος που ισχύει κατά την τελευταία εργάσιμη ημέρα του μήνα υπολογισμού της βάσης των δεσμεύσεων, κατά τα  προβλεπόμενα στην παραγρ. 2  ιης ΠΔ/ΤΕ 1959/25.7.91. 5. Οι διατάξεις της ΠΔ/ΤΕ 1959/25.7.91 (παραγρ. 1) περί συμψηφισμού των διαθεσίμων των πιστωτικών ιδρυμάτων σε μετρητά, αφορούν μετρητά σε δραχμές και το προβλεπόμενο ανώτατο όριο 2% εφαρμόζεται μόνο επί του τμήματος της βάσεως υπολογισμού των δεσμεύσεων που αφορούν καταθέσεις και υποχρεώσεις σε δραχμές. 6. Στην έννοια του κατοίκου ή μη κατοίκου περιλαμβάνονται όλοι οι φορείς του ιδιωτικού και δημοσίου τομέα. 7. Εξουσιοδοτείται η Διεύθυνση Νομισματικής Πολιτικής και Τραπεζικών Εργασιών της Τράπεζας της Ελλάδος να παρέχει οδηγίες σχετικές με την εφαρμογή της παρούσας. Κατά τα  λοιπά ισχύουν  αναλόγως οι διατάξεις της  ΠΔ/ΤΕ 1959/25.7.91, όπως ισχύει. Από τις διατάξεις της παρούσας Πράξης δεν προκαλείται δαπάνη σε βάρος του Κρατικού Προϋπολογισμού. (Μετά τη σελ.120,888) Σελ. 120,8881 Τεύχος 1414 Σελ. 81 Νομοθεσία περί Τραπεζών (Γενικά) 12.Θ.α.84α 